

**CIETIE RIEKSTI**

**K A L E N D Ā R S**

**NOLIKUMS**

1. **VISPĀRĪGA INFORMĀCIJA**
   1. Prāta spēles *CIETIE RIEKSTI. KALENDĀRS* organizē Latviešu valodas aģentūra un zīmola *CIETIE RIEKSTI* īpašniece, prāta spēļu organizatore Elva Grauda.
   2. Informāciju par prāta spēļu norisi var iegūt, zvanot uz mob. +371 22000845 vai rakstot e-pastu uz *riekstot@gmail.com.*
   3. Dalība prāta spēlēs un finālspēlē ir bez maksas.
2. **MĒRĶIS**
   1. Stiprināt diasporas kā neatņemamas Latvijas sabiedrības daļas latvisko identitāti un piederību Latvijai. Sekmēt latviešu valodas un kultūras saglabāšanu diasporā saskaņā ar Diasporas likuma 2. pantu.
   2. Lai īstenotu Nolikuma 2.1. apakšpunktā minēto, 2024. gadā tiek organizētas prāta spēles *CIETIE RIEKSTI. KALENDĀRS.* Spēlēs tiek ietverti jautājumi par Latvijas vēsturi, aktualitātēm, dabu, kultūru, sportu un citām interesantām izziņas tēmām.
3. **DALĪBNIEKI**
   1. Prāta spēlēs var piedalīties tikai ārpus Latvijas pastāvīgi dzīvojoši latvieši, kā arī viņu ģimenes locekļi.
   2. Prāta spēlēs nevar piedalīties Latvijā pastāvīgi dzīvojoši latvieši.
   3. Komandu veido trīs līdz seši dalībnieki.
      1. Komandas sastāvu nosaka un komandas nosaukumu izdomā paši dalībnieki.
      2. Komanda ir tiesīga spēļu laikā veikt izmaiņas komandas sastāvā, saglabājot komandas nosaukumu.
      3. Komanda ir tiesīga mainīt komandas nosaukumu spēļu laikā, saglabājot komandas rezultātus. Nosaukuma maiņa komandai rakstveidā jāsaskaņo ar organizatoru, rakstot e-pastu uz *riekstot@gmail.com.*

Pirms katras spēles tīmekļvietnē *[www.cietierieksti.com](http://www.cietierieksti.com)* komanda norāda komandas nosaukumu un citu nepieciešamo informāciju (veidlapā līdzās spēles video).

1. **NORISES LAIKS**

2024. gada 14. oktobris – 2024. gada 23. novembris.

1. **APRAKSTS**
   1. Komanda tiek aicināta piedalīties piecās prāta spēlēs. 10 rezultatīvākās komandas iekļūst finālspēlē.
   2. Komanda tīmekļvietnē *www.cietierieksti.com* Nolikuma 5.3. apakšpunktā norādītajā laikā skatās spēļu videoierakstus un iesniedz atbildes tīmekļvietnē *www.cietierieksti.com.*
   3. Katru spēli ir iespējams izspēlēt vienas kalendārās nedēļas laikā.
      1. **Pirmo prāta spēli** iespējams spēlēt no 2024. gada 14. oktobra līdz 2024. gada 20. oktobra plkst. 23.59 (pēc Latvijas laika).
      2. **Otro prāta spēli** iespējams spēlēt no 2024. gada 21. oktobra līdz 2024. gada 27. oktobra plkst. 23.59 (pēc Latvijas laika).
      3. **Trešo prāta spēli** iespējams spēlēt no 2024. gada 28. oktobra līdz 2024. gada 3. novembra plkst. 23.59 (pēc Latvijas laika).
      4. **Ceturto prāta spēli** iespējams spēlēt no 2024. gada 4. novembra līdz 2024. gada 10. novembra plkst. 23.59 (pēc Latvijas laika).
      5. **Piekto prāta spēli** iespējams spēlēt no 2024. gada 11. novembra līdz 2024. gada 17. novembra plkst. 23.59 (pēc Latvijas laika).
   4. Katru spēli komanda drīkst spēlēt tikai vienu reizi (kopā drīkst spēlēt piecas spēles pirms finālspēles).
   5. Komandas uzdevums ir iegūt pēc iespējas vairāk punktu, pareizi atbildot uz prāta spēļu jautājumiem Nolikuma 5.2. apakšpunktā minētajā platformā.
   6. Katras spēles rezultāti tiek publiskoti nākamās nedēļas otrdienā tīmekļvietnes *[www.cietierieksti.com](http://www.cietierieksti.com)* sadaļā REZULTĀTI un *[www.valoda.lv](http://www.valoda.lv)*.
   7. Maksimālais iegūstamais punktu skaits vienā spēlē ir 30 punktu.
      1. Par katru pareizu atbildi komandai tiek piešķirts 1 punkts, par neprecīzu atbildi – 0,5 punkti, par nepareizu atbildi – 0 punkti.
      2. Par veiksmīgu radošā uzdevuma izpildi komanda var iegūt veicināšanas balvu.
2. **FINĀLSPĒLE**
   1. **Finālspēle notiks 2024. gada 23. novembrī plkst. 14.00 (pēc Latvijas laika) tiešsaistē.**
   2. Piesakot komandu spēlēm, komanda apliecina, ka ir informēta par finālspēles norisi tiešsaistē Nolikuma 6.1. apakšpunktā norādītajā dienā un laikā.
   3. Tiesības piedalīties finālspēlē iegūs 10 rezultatīvākās komandas (kopā tiek skaitīti visās spēlēs iegūtie komandas punkti). Ja kāda finālspēlei kvalificējusies komanda atsaka savu dalību, tad tiesības piedalīties finālspēlē iegūst nākamā rezultatīvākā komanda.
3. **BALVU FONDS**
   1. Katrā spēlē (līdz finālspēlei) nosaka 1., 2. un 3. vietas ieguvēju:
      1. 1. vietai balvā ‒ elektroniskā dāvanu karte grāmatu e-veikalā *Jānis Roze*   
         50 eiro vērtībā;
      2. 2. vietai balvā ‒ elektroniskā dāvanu karte grāmatu e-veikalā *Jānis Roze*   
         40 eiro vērtībā;
      3. 3. vietai balvā ‒ elektroniskā dāvanu karte grāmatu e-veikalā *Jānis Roze*    
         30 eiro vērtībā.
   2. Katrā spēlē (līdz finālspēlei) žūrija nosaka vienu veicināšanas balvas ieguvēju (komandu) par radošā uzdevuma izpildi. Balvā – *LU Open Minded* elektroniskā dāvanu karte 30 eiro vērtībā.
   3. Finālspēlē nosaka 1., 2. un 3. vietas ieguvēju.
      1. 1. vietai balvā – elektroniskā dāvanu karte grāmatu veikalā *Jānis Roze* 150 *eiro*vērtībā;
      2. 2. vietai balvā – elektroniskā dāvanu karte grāmatu veikalā *Jānis Roze* 100 *eiro*vērtībā;
      3. 3. vietai balvā – elektroniskā dāvanu karte grāmatu veikalā *Jānis Roze* 70 *eiro*vērtībā.
   4. Par balvu saņemšanu organizatori sazinās personīgi 5 darba dienu laikā pēc rezultātu publicēšanas tīmekļvietnē [*www.cietierieksti.com*](http://www.cietierieksti.com)un *www.valoda.lv*, nosūtot informāciju uz pieteikumā norādīto e-pasta adresi. Visas balvas tiek elektroniski nodotas uzvarētājiem pēc finālspēles.
4. **CITI NOTEIKUMI**
   1. Spēļu rezultāti nav apstrīdami.
   2. Organizatori patur tiesības papildināt, mainīt vai uzlabot spēļu noteikumus, dalībniekus par to informējot tīmekļvietnē *www.cietierieksti.com*.